242. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ  Αριθ. 1033121/436/83/Α0014 της 7/21 Απρ. 2003 (ΦΕΚ Β΄477) Χρόνος υποβολής των Ειδικών Σημειωμάτων Υπολογισμού Φ.Π.Α. και Φορολογίας Εισοδήματος, σύμφωνα με το άρθρο 6 Ν. 2753/1999, για την τριετία 2000 - 2002 και εφεξής. Έχοντας υπόψη: 1.Τις διατάξεις των παραγράφων 2 και 3 του άρθρου 6 του Ν. 2753/1999 (ΦΕΚ 249 Α΄), όπως τροποποιήθηκε και ισχύει με την παράγραφο 10 του άρθρου 15 του Ν. 2992/ 20.3.2002 (ΦΕΚ 54 Α΄). 2.Τις διατάξεις της παραγράφου 4 του άρθρου 54 του Κώδικα Φ.Π.Α. (Ν. 2859/2000 - ΦΕΚ 248 Α΄). 3.Τις διατάξεις των Α.Υ.Ο. 1097441/5278/7668/ 0014/ΠΟΛ.1242/19.10.2001 (ΦΕΚ 1437 Β΄), 1013666 /891/198/0014/ΠΟΛ.1060/ 13.2.2002(ΦΕΚ 216 Β΄) και 1028679/558/Α0012/ΠΟΛ. 1109/26.3.2002 (ΦΕΚ 426 Β΄). 4.Τις διατάξεις της 1100383/1330/Α0006/ 31.10.2001 (ΦΕΚ 1485 Β΄) κοινή απόφαση του Πρωθυπουργού και του Υπουργού Οικονομίας και  Οικονομικών, με την οποία αναθέτονται αρμοδιότητες του Υπουργού Οικονομίας και Οικονομικών στους Υφυπουργούς Οικονομικών. 5.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Ορίζουμε τις προθεσμίες υποβολής των Ειδικών Σημειωμάτων Υπολογισμού Φόρου Προστιθέμενης Αξίας και Φορολογίας Εισοδήματος για την τριετία 2000 - 2002 και επομένων, ως εξής: Άρθρο 1  ΦΠΑ  (Παρατίθεται στον Τόμ. 28 σελ. 358,81954) Άρθρο 2 ΦΟΡΟΛΟΓΙΑ ΕΙΣΟΔΗΜΑΤΟΣ Οι συμπληρωματικές δηλώσεις φορολογίας εισοδήματος με συνημμένο σ’ αυτές το Ειδικό Σημείωμα Υπολογισμού των ακαθαρίστων εσόδων υποβάλλονται ανάλογα με το τελευταίο ψηφίο του Αριθμού Φορολογικού Μητρώου, ως ακολούθως: α)Στις ίδιες προθεσμίες της παραγράφου 1 του άρθρου 1 αυτής της απόφασης, όταν η προθεσμία υποβολής της αρχικής δήλωσης φορολογίας εισοδήματος οικ. έτους 2003 λήγει μέχρι 15.4.2003. β)Στις προθεσμίες υποβολής των αρχικών δηλώσεων φορολογίας εισοδήματος οικ. έτους 2003, όταν αυτές λήγουν μετά τις 15.4.2003. 